थिरुभानानथापुराम : केरेला हादोरसाया जोबोद गाज्रि दै बानानि जाथायजों मोगा मोगि जानायलाय भारतनि गाहाय मनट्री नारेन्द्र मोदीआ दिनै 500 कौटि रांनि अनसुंथाय फोसावो । गाहाय मनट्री मोदीआ आगुनि गाहाय मनट्री अटुल बिहारि भाजपेयीखौ जोबथि बिदाय होनाय हाबाफारिखौ फोजोबनानै केरेला फारसे बिरलांनानै होदोरसानि सुबुंफोरखौ रैखाथि होनो थाखाय बिरखंजों हादोरसानि दै लोमनाय जायगाफोरखौ नायगिदिंनानै बे अनसुंथायखौ फोसावो । https : / / twitter . com / ANI / status / 1030687913468743680 बिरखंजों नायगिदिंनायजों लोगोसे बिथां मोदीआ हादोरसानि गिबि मनट्री पिनारायी भिजयान , मनट्री के . जे आल्पन्स आरो गुबुन गुबुन जौसिन गेदेमा दैदेनगिरिफोरखौ लोगो हमो । रांनि अनसुंथायखौ गाहाय मनट्री हादोर रैखाथि फान्दनिप्राय हरनाय जागोन होन्ना खौरां मोनो , लोगोसे दैबानानि जाथायजों जिउ गोमाजानाय सुबुमनि नखरनो 2 लाख रां आरो जखम जानाय सुबुंनो 50.000 रां अनसुंथाय होनाय जागोन होन्ना खौरां मोनबावो । 
केरेला दै बाना : गाहाय मनट्रीआ 500 कौटि रां अनसुंथाय फोसावो